Diari Oficial de la Generalitat Valenciana


Sumari del DOGV 9962, del 22-10-2024 (2024/10224)

RESOLUCIÓ de 8 d’octubre de 2024, de la Direcció General de Centres Docents, per la qual es resolen els premis professionals de Música i Dansa de la fase autonòmica de la Comunitat Valenciana, corresponents al curs 2023-2024.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9962

Data del DOGV
:   22-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10359

CVE
:   IDSO-M-3653-71747

Data del document
:   08-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * creació artística
    * educació artística
    * distinció honorífica

L’Orde 76/2014, de 16 de setembre (DOGV 7364, 19.09.2014), de la Conselleria d'Educació, Cultura i Esport, regula en la Comunitat Valenciana els premis professionals per a l'alumnat que ha conclòs els ensenyaments professionals de música o de dansa.

La Resolució de 4 de juny de 2024 (DOGV 9868, 11.06.2024), del director general de Centres Docents, per la qual es convoquen en la Comunitat Valenciana la fase en el centre i la fase autonòmica dels premis professionals per a l'alumnat que ha conclòs els estudis professionals dels ensenyaments de música i dansa en el curs acadèmic 2023-2024 fixa la data i el lloc de realització de les proves de la fase autonòmica.

Reunits els tribunals de música i dansa de la fase autonòmica, nomenats pel director general de Centres Docents el 17 de juliol de 2024, per a donar compliment al que es disposa en els articles 14 i 15 de l'esmentada orde, i una vegada concloses les proves corresponents, el procés de selecció i resoltes les reclamacions presentades, han elevat davant la direcció general competent en matèria d'ensenyaments de règim especial la seua proposta per a la concessió dels premis.

Vista la proposta del tribunal i en virtut de les competències que em conferix el Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions i el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació,

RESOLC

*Primer. Premis*

1. S'adjudiquen els premis professionals de música de la fase autonòmica, corresponents al curs 2023-2024, a l'alumnat, en els departaments relacionats en l'annex I d'esta resolució.

2. S'adjudiquen els premis professionals de dansa de la fase autonòmica, corresponent al curs 2023-2024, a l'alumnat, en les especialitats relacionades en l'annex II d'esta resolució.

3. Es declaren deserts els premis professionals de música de la fase autonòmica en el curs 2023-2024, corresponents al Departament d'Agrupacions Instrumentals, Departament de Composició, Departament de Llenguatge Musical i Veu, Departament de Música Antiga i d'Instruments Autòctons, i també les modalitats de Fonaments de Composició, Història de la Música.

4. Es declaren deserts els premis professionals de dansa de la fase autonòmica en el curs 2023-2024, corresponents a les especialitats de Dansa Espanyola i Ball Flamenc.

*Segon. Efectes dels premis*

1. El premi consistirà en un diploma a l'excel·lència en el rendiment acadèmic expedit per la conselleria competent en matèria d'educació.

2. Esta conselleria promourà que l'alumnat premiat puga realitzar la interpretació d'un repertori propi de la seua especialitat, dins de la programació d'una sala representativa de la Comunitat Valenciana, i també la seua participació, quan siguen convocats, en la fase nacional dels premis corresponents a les seues especialitats, i sense perjuí d'altres beneficis que poguera establir per a este alumnat.

3. Així mateix, l'obtenció d'este premi es farà constar en l'expedient acadèmic de l'alumnat, mitjançant diligència específica, amb la denominació de Premi Professional Autonòmic de Música i Premi Professional Autonòmic de Dansa, segons corresponga.

De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició s'haurà d'interposar davant la conselleria competent en matèria d'educació en el termini d'un mes a comptar de l'endemà de la seua publicació.

b) El recurs contenciós administratiu s’haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.

ANNEX I

*Premis Professionals de Música - Fase autonòmica 2023-2024*

Departaments instrumentals

|  |  |  |
| --- | --- | --- |
| *Departament* | *Nom i cognoms* | *Centre* |
| Música de Cambra | Marta Andreo Martin | CPM José Iturbi (05978934) – València |
| Pau Cutanda Suñen | CPM José Iturbi (74846405) – València |
| Tecla | Marta Andreo Martin | CPM José Iturbi (52147001) – València |
| Luis  Cabello López | CPM Guitarrista José Tomás (09755847) – Alacant |
| Percussió i Música Moderna | Javier Alama Barona | CPM Llíria (08292207) – Llíria |
| Vent Metall | Bernard Ros Torrent | CPM José Iturbi (15549959) – València |
| Vent Fusta | Germán Bernabéu Pina | CPM Ana María Sánchez (37397348) – Elda |
| M. Teresa Sayas Mares | CPM Núm. 2 (46779517) – València |
| Corda | Bárbara Martínez Ibáñez | CPM Núm. 2 (31232763) – València |
| David Martínez González | CPM Mossén Francesc Peñarroja (03535283) – La Vall d'Uixó |

  

ANNEX II

*Premis Professionals de Dansa - Fase autonòmica 2023-2024*

Especialitats

|  |  |  |
| --- | --- | --- |
| *Especialitat* | *Nom i cognoms* | *Centre* |
| Dansa Clàssica | Lucía Sebastián Valdés | Conservatori Professional de Dansa de Castelló (23891858) – Castelló |
| Dansa Contemporània | Carla Escamilla Soria | Conservatori Professional de Dansa de Riba-roja de Túria (76493736) – Riba-roja de Túria |

  
  

València, 8 d'octubre de 2024

Jorge Cabo Martínez

Director general de Centres Docents